# Tocarema meld
| Tocarema meld                                        |                                                                                                             |
|                                                      |                                                                                                             |
| Muisca cosxo ba Tocarema meld is espanafa olgalicura |                                                                                                             |
| Givacka                                              |                                                                                                             |
| Evla                                                 | 20/08/1537                                                                                                  |
| Tigixo                                               | Tocarema, Cachipay, Cundinamarca, Kolombia                                                                  |
| Danexa                                               | Espanafa cenera                                                                                             |
| Neya                                                 |                                                                                                             |
| Espana, Muisca abdigalda                             | / Panche cos                                                                                                |
| Dirgasik                                             |                                                                                                             |
| Quesada, Zaquesazipa                                 | / Anolaima Cochima, Lutaima, Lichinú, Ibiantor, Calandaima, Iqueima, Tocarema, Buluduaima, Matima y Siquima |
| Ervoliapo                                            |                                                                                                             |
| 50 espanik is 12 000 -20 000 Muisca gejik            | / megrupena ota, leote                                                                                      |
| Kosikeem                                             |                                                                                                             |
| ≈30 espanik is ≈100 Muisca gejik                     | / ?                                                                                                         |
| betara                                               | teza                                                                                                        |

| Tuveli icde Izvopa |

|         | Muisca : sane ke Kolombia is savsaf abdiespanaf seltay                                                                                   |
| ------- | ---------------------------------------------------------------------------------------------------------------------------------------- |
| Seltay  | Tawamidura • Vegeduropa • Yamba • Kocopa • Burmotaropa • Skapa • Inseik • Lexa • Ava • Vundopa • Alka • Geja                             |
| Debak   | Fúquene • Guatavita • Iguaque • Suesca • Tota • Tequendama stoya                                                                         |
| Izva    | Muisca abdigalda • Savsaf bowesik • Pasca meld • Chocontá meld • Tocarema meld • Espanafa olgalicura                                     |
| Nafalik | Zipazgo : Meicuchuca • Saguamanchica • Nemequene • Tisquesusa • Zaquesazipa Zacazgo : Hunzahúa • Michuá • Quemuenchatocha • Aquiminzaque |
| Lorik   | Chiminigagua • Bachué • Chía • Sué • Bochica • Huitaca • Chibchacum • Cuchavira • Nencatacoa • Chaquén • Chibafruime • Guahaioque        |


Tocarema meld
{{Teliz_toza}}
'''Tocarema meld''' tiyir gorukaf meld ba [[1537|20/08/1537]] 
bak [[Espanafa olgalicura va Muisca|espanafa olgalicura]] poke Tocarema monaxo wale [[Cachipay]] wida isu [[Anolaima]] (&nbsp;koe re [[KolombiaCundinamarcaWinka|Cundinamarca]] winka ke [[Kolombia]]&nbsp;). Espanafa ervoliama is Muisca vangluyanik va Panche grelt molikeyed ise ceneyed.

== Orka ==
Wali mon IX<sup>-eafa</sup> decemda isu XV<sup>-eafa</sup>, tane Kariba sane va krimtaxo ke [[Atlantika Welfa|Atlantika]] is titef krant ke [[Magdalena (kuksa)|Magdalena]] bost tolgeniyir, inkeson koe refa gola ke [[KolombiaCundinamarcaWinka|Cundinamarca]] is [[KolombiaTolimaWinka|Tolima]]. Wetce Panche cos zo gruper. Sedme konaka ugalda, tiyir cos dem gejafamapaf grelt gilayatorus is nobon dilfus va Muisca tigisa moe azekexa ke Bogotá, nekison va jontika molikera numu kosik is vilaks.

Bak 1537 [[Gonzalo Jiménez de Quesada]] espanaf olgalicusik mo azekexa artlakir aze va [[Muisca abdigalda|Muisca]] levrotir. Zipa [[Tisquesusa]] kadimion zo aytar. Quesada va Panche levrotitison bam zierdar. Va Panche greltik koe [[Tibacuy]] surter voxe me lajulevrotir. [[Zaquesazipa]] warzaf nafalik ke Muisca kev espanik taneon wan plabur voxen moi dilfura ke Panche koe [[Zipacón]], va vangluyara do europik kev gubef volnik narar, milinde doalieteson va lizukaf volnik, jontik grelt koe geeamerikafa tadava katectayad.

== Meld ==
Vangluyana ervolia va disukexa koo [[Zipacón]] van greltxo ke Tocarema is [[Anolaima]] titlaniyir, gadenon gan Zipa is Quesada. Panche gejik stan gan konak okilik don dalon ape Siquima van ina laniyir. Mo tuzegodayana venta kotirkayad, moe ontinafi mandi kene kuksama, batkane tuvodiskason va gunt ke espanaf okollakisik.

Meldara ba gazda waveon zo tenuyur viele espanaf lakisik va volnikafa tirka ladilfuyud voxe zo tcekapayad ise gu mimadjo mbi kabuyud nume godimavlayad. Zipa va nendara va sin pu intaf gejikeem dirgayar aze va ralma miv laruzadeyer voxen batcoba vol tcedeyer.

Warzafa ruzadera ke Muisca gejik zo ilplatiyir isen espanik va sin silukon gonendayad, levgason va san-toloy bakanik. Soe konak tum ke Muisca ervolia kali miek wan lyumayad vieli Panche ko intafo pemaxo tice ralmaventa dimlaniyid edje titeon Muisca gejik is espanik va bakanik div meldxo deswayad. Larde kuksama vawale aala tigiyir, pune espanik impavantayad nume va yon sayakik gaden gan Hernán Pérez de Quesada berikye ke Quesada jadiwik is konakar redakik is viltaxa is lok ke okolervolia koon palseyed edje arak ke ervolia va debak toz illaniyir, jidjason va dimavlara.

Ba vanafiz Zaquesazipa va remlanira va kuksa is dilfura va venta dirgayar. Wiyison va dimavlara ke espanik, Panche gejik va ralma divlaniyid aze va Muisca sayakik dilfuyud. Voxen bantan vunon dimavlayad, batkane vanimpason va volnik kal azekaf is ruxiskaf gabot. Bam palseyes espanik kodilfuyud, anambudeson va lasuyates volnik, nume twameyed.

== Danexa ==
Rembliyis okilik va balemoy permik dem ilt is moava stakseyed, batkane dosteson va levrotira ke espanafi roti. Panche cos dem [[CundinamarcaTequendamaUtca|Tequendama]] vema isu Sumapaz isu [[CundinamarcaRionegroUtca|Rionegro]] isu [[CundinamarcaAltoMagdalenaUtca|Alto Magdalena]] isu [[CundinamarcaGualiváUtca|Gualivá]] gu warzafo gazaxo ke Nueva Granada va int levrotiyir.

Bak 1539 Situima koe Bituima kevmadayar nume inafo cosxo zo kerestiayar. Patectolafa sanelia nope poana kobara is rujara is arura ke bliracave is moekote warzafa akola toz illaumayar. Hernán Venegas redakik va levrotira va Panche cos mbi benplekuyur&nbsp;: va Bogotá mallakiyir aze ko Juntas de Apulo poke Síquima wid lakiyir aze bad toloy solwif tawuk bak 1543 az 1544 va Panche kottomon surteyer. Bak taneaf meld, 50 espanik is loon decitoy Yanacona gejik va 20&nbsp;000 volnik doalieyed, isen toleaf ton stakera ravaldasa va espanafa felira zo tenukeyer&nbsp;: 15000 Panche cosik zo aykayad isen 15 ke 73 espanik zo bakayad.<ref>(es) Juan Rodríguez Freyle & Darío Achury Valenzuela (1979). ''El carnero''. Fundación Biblioteca Ayacucho, Caracas, Venezuela, bu 78, ISBN 84-660-0024-0.</ref>

Vangluyara ke Quesada is Zipa me slayar&nbsp;; [[Zaquesazipa]] di zo klibuyur kire va bildera va intaf jweem al vewayar.

== Vuestexa ==
{{Vuestexeem}}
<small>
* (es) Aguado, Fray Pedro. ''[https://web.archive.org/web/20160307220925/https://es.scribd.com/doc/21651425/Fray-Pedro-de-Aguado-Recopilacion-historial Recopilación Historial]''. 1581.
* (es) Castellanos, Juan de. ''[http://books.google.com/books/about/Eleg%C3%ADas_de_varones_ilustres_de_Indias.html?id=vnEGAAAAQAAJ Elegías de Varones Ilustres de Indias]''. 1601.
* (es) Piedrahíta, Lucas Fernández de. ''[http://banrepcultural.org/blaavirtual/historia/hisgral/indice.htm Historia general de las Conquistas del Nuevo Reino de Granada]''. 1688.
* (es) Simon, Fray Pedro. ''[http://www.lamarabunta.org/videos/Simon.pdf Noticias historiales de las Conquistas de Tierra Firme en las Indias Occidentales]''. 1625.
</small>
{{Teliz_toleaf_briz}}
{{Meldiyelt
|vergumvelt = Tocarema meld
|ewava = ConfederaciónMuisca.png
|pebuda = Muisca cosxo ba Tocarema meld is espanafa olgalicura
|evla = [[1537|20/08/1537]]
|tigixo = Tocarema, [[Cachipay]], [[KolombiaCundinamarcaWinka|Cundinamarca]], [[Kolombia]]
|danexa = Espanafa cenera

|A_neya = [[Espana]], [[Muisca abdigalda]]
|A_dirgasik = [[Gonzalo Jiménez de Quesada|Quesada]], [[Zaquesazipa]]
|A_ervoliapo = 50 espanik is 12&nbsp;000&nbsp;-20&nbsp;&nbsp;000 Muisca gejik
|A_kosikeem = ≈30 espanik is ≈100 Muisca gejik

|B_neya = Panche cos
|B_dirgasik = Anolaima Cochima, Lutaima, Lichinú, Ibiantor, Calandaima, Iqueima, Tocarema, Buluduaima, Matima y Siquima
|B_ervoliapo = megrupena ota, leote
|B_kosikeem = ?
}}
{{Teliz_tena}}
{{MuiscaSeltay}}
[[Loma:Muisca|Tocarema meld]]
[[Loma:Izva ke Kolombia|Tocarema meld]]
[[Loma:Meld|Tocarema meld]]
{{#invoke:Interwiki|interwiki|qid=Q5723054}}
[{"title": "", "data": {"Evla": "20/08/1537", "Tigixo": "Tocarema, Cachipay, Cundinamarca, Kolombia", "Danexa": "Espanafa cenera", "Espana, Muisca abdigalda": "/ Panche cos", "Quesada, Zaquesazipa": "/ Anolaima Cochima, Lutaima, Lichin\u00fa, Ibiantor, Calandaima, Iqueima, Tocarema, Buluduaima, Matima y Siquima", "50 espanik is 12 000 -20 000 Muisca gejik": "/ megrupena ota, leote", "\u224830 espanik is \u2248100 Muisca gejik": "/ ?", "betara": "teza"}}]